নাতির সঙ্গে সৌমিত্রর শেষ ছবি এবার ওটিটিতে

প্রখ্যাত অভিনেতা সৌমিত্র চট্টোপাধ্যায়ের প্রয়াণ বাংলা তথা ভারতীয় চলচ্চিত্রে এক অপুরনীয় ক্ষতি। তবে সিনেপ্রমীদের হৃদয়ে তিনি যুগ যুগ ধরে থেকে যাবেন। পরলোক গমনের পরও তাঁর অভিনীত ছবি সিরিজ মুক্তি পেয়ে চলেছে, এমনই একটি ছবি পরিচালক অতনু ঘোষের ‘বাহাত্তর ঘন্টা’ খুব শীঘ্রই দেখা যাবে বাংলাদেশের একটি জনপ্রিয় ওটিটি মাধ্যমে।

পরিচালকের কথায়, বহুদিন ধরে এই ছবিটি শ্যুট করেছেন তিনি। একটি শহরে একই সূত্রে গাঁথা অদ্ভুত কিছু ঘটনা ঘটে যায়, সেই ঘটনার যোগসূত্রই ছবির মূল বিষয়। মোট ছয়টি গল্পের সমষ্টি এই ছবি।

এই ছবিতে সৌমিত্র চট্টোপাধ্যায়ের সঙ্গেই দেখা যাবে তাঁর নাতি রনদীপকে। পরিচালক জানান, রনদীপের দুর্ঘটনার ঠিক আগে এটি ছিল তাঁর শেষ ছবি। এছাড়াও এই ছবিতে রয়েছেন আবির চট্টোপাধ্যায়ে, ইন্দ্রানী হালদার, ঋত্বিক চক্রবর্তী, অনন্যা চট্টোপাধ্যায়ের প্রমুখ। ছবির ট্রেলার মুক্তি পেয়েছে স্যোশাল মাধ্যমে। খুব শীঘ্রই বাংলাদেশের ওটিটিতে দেখা যাবে ‘বাহাত্তর ঘন্টা’ ছবি ।